Diari Oficial de la Generalitat Valenciana


Sumari del DOGV 5303, del 14-07-2006 (2006/7691)

ORDE de 31 de maig del 2006, de la Conselleria de Sanitat, per la qual es deleguen atribucions en matèria de personal en alguns òrgans de la conselleria.
---------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7691


Data del document
:   31-05-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * competència administrativa
    * administració regional
    * delegació de poders

ORDE de 31 de maig del 2006, de la Conselleria de Sanitat, per la qual es deleguen atribucions en matèria de personal en alguns òrgans de la conselleria. [2006/7691]  
Per Orde de 27.02.2006, de la Conselleria de Sanitat, (DOGV de 10.03.2006), es deleguen atribucions en matèria de personal en alguns òrgans de la conselleria.  
Pel Decret 56/2006, de 28 d'abril, del Consell, s'aprova el Reglament d'Organització i Funcionament de la Inspecció de Servicis Sanitaris de la Conselleria de Sanitat. En les disposicions addicionals primera i segona s'acorda el traspàs de la relació de llocs de la Inspecció a la Conselleria de Sanitat i la consideració de personal sanitari als funcionaris que hi estiguen adscrits.  
A este respecte, cal assenyalar que en l'àmbit de la conselleria hi ha dos tipus de llocs: a) els dels servicis centrals i territorials la gestió dels quals, així com la del personal que els exercix, correspon a la Direcció General d'Administració Autonòmica de la Conselleria de Justícia, Interior i Administracions Públiques, els quals figuren en els Registres de Personal i Llocs de la dita conselleria, i, en conseqüència, no té la consideració de personal sanitari; b) els dels centres de salut pública, la gestió dels quals, i la del personal, correspon a la Conselleria de Sanitat, per tindre caràcter sanitari, en virtut del Decret 71/1989, de 15 de maig, i figuren en el Registre de Personal Sanitari, per la qual cosa tenen la consideració de personal sanitari. Dins del personal de gestió sanitària cal incloure el personal de la Inspecció que exercix els llocs que figuren en l'annex II del Decret 56/2006.  
Esta distinció entre les dues modalitats de gestió té el seu reflex en la present orde.  
Així mateix, s'ha de tindre en compte que, en compliment de la disposició final quarta de la Llei 4/2005, de Salut Pública de la Comunitat Valenciana, personal de la Direcció General de Salut Pública de la conselleria, entre altres, passa a tindre la consideració de sanitari i, com a tal, ha de ser gestionat per la Conselleria de Sanitat, en virtut de l'esmentat Decret 71/1989. En este sentit, està en tramitació el projecte de disposició que done compliment a eixe precepte legal.  
Per tot això,   
ORDENE  
Article 1. El sotssecretari  
Respecte a tot el personal de la conselleria, per delegació del conseller, exercirà la següent competència   
. Imposició de sancions per falta greu o molt greu.  
Article 2. El director general de Recursos Humans  
2.1. Respecte al personal de gestió sanitària que s'adscriga als servicis centrals i/o direccions territorials de la Conselleria i al personal dels centres de Salut Pública, exercirà les competències següents:  
2.1.1. Per delegació del conseller  
a) Convocatòria de provisió de llocs i de selecció de personal; així mateix, el nomenament dels tribunals i de les comissions de valoració, excepte els referits a la Inspecció de Servicis Sanitaris, el nomenament dels quals es delega en el sotssecretari.  
b) Nomenament de funcionaris de carrera i la contractació del personal laboral fix.  
c) Autorització de cobertura interina/temporal de llocs vacants.  
d) Nomenament de funcionaris interins que s'adscriguen als servicis centrals.  
e) Intervindre en les negociacions amb els representants del personal respecte de les condicions de treball.  
2.1.2. Per delegació del conseller o del sotssecretari  
. La resolució dels recursos administratius i reclamacions prèvies que s'interposen contra actes i resolucions dictades pels directors de Salut Pública; excepte allò que s'ha atribuït als directors territorials en l'article 3.1.1. Així mateix, els interposats contra els actes dictats pels directors territorials, en exercici de les competències delegades pel conseller o el sotssecretari.  
2.1.3. Per delegació del sotssecretari  
6.4.4.5. Respecte al personal que s'adscriga a servicis centrals   
a) La incoació d'expedients disciplinaris per falta greu o molt greu, i l'establiment de mesures cautelars.  
b) El reconeixement del grau personal.  
c) Reconeixement de triennis, així com el de servicis previs prestats, i el nou còmput i valoració de triennis.  
d) Proposta de modificacions retributives i condicions de treball.  
e) La concessió/revocació de comissions de servici i les resolucions d'adscripció provisional i reingrés de funcionaris, excepte les referides al personal d'Inspecció de Servicis Sanitaris.  
f) Resoldre els expedients de compatibilitat/incompatibilitat.  
g) Elaborar instruccions relatives a jornada, horaris, permisos, vacances i llicències per a una aplicació homogènia.  
h) La resolució de jubilació i la declaració de situacions administratives.  
i) El control d'horari i de l'assistència.  
j) La imposició de sancions per falta lleu.  
k) La concessió de permisos i llicències reglamentàries, i els d'assistència a cursos, seminaris, jornades, etc.  
l) Les deduccions retributives per incompliment de jornada, i les reduccions de jornada.  
m) L'extensió de preses de possessió i cessament.  
n) Permisos sindicals de duració superior a un mes.  
7.2.2.5. Respecte al personal dels centres de Salut Pública i al que s'adscriga a les direccions territorials.  
a) Les assenyalades en les lletres a), b), d), e), f) i g), de l'apartat 6.7.4.1.  
b) El reconeixement de servicis previs prestats, en tot o en part, fora de les institucions sanitàries, i el nou còmput i valoració de triennis.  
c) La declaració de situacions administratives que no hagen sigut delegades en els directors corresponents.  
d) Permisos sindicals de duració superior a un mes.  
2.2. Respecte al personal que no té la consideració de sanitari per a la gestió   
2.2.1. Destinat en servicis centrals  
Per delegació del sotssecretari, exercirà les competències següents:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La imposició de sancions per falta lleu.  
c) El control horari i de l'assistència.  
d) La concessió de permisos i llicències reglamentàries, i els d'assistència a cursos, seminaris i jornades.  
e) Les deduccions retributives per incompliment de jornada, i les reduccions de jornada sense efectes econòmics.  
f) L'extensió de preses de possessió i cessament.  
g) La resolució de tots els assumptes que es referisquen a este personal, excepte les propostes de creació, modificació o amortització de llocs de treball, les propostes de comissions de servicis i les de nomenaments de membres de comissions o tribunals de selecció.  
2.2.2. Destinat en les direccions territorials  
Per delegació del sotssecretari, exercirà les competències següents:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La resolució dels recursos administratius i reclamacions prèvies que s'interposen contra actes i resolucions dictats pels directors territorials en exercici de les competències delegades pel sotssecretari.  
c) La resolució de tots els assumptes que es referisquen a este personal, amb l'excepció dels relacionats en el punt 3.2. i de les propostes de creació, modificació i amortització de llocs de treball, les propostes de comissions de servicis i les de nomenaments de membres de comissions i tribunals de selecció.  
Article 3. Els directors territorials  
3.1. Respecte al personal de gestió sanitària que s'adscriga a les direccions territorials de la Conselleria, i al personal dels centres de Salut Pública, exerciran les competències següents:  
3.1.1. Quant al personal destinat als centres de salut pública  
Per delegació del sotssecretari, exerciran les competències següents  
. La resolució dels recursos administratius i reclamacions prèvies que s'interposen contra actes i resolucions dictades pels directors de salut pública, en exercici de les competències delegades, en matèria retributiva i en matèria disciplinària.  
3.1.2. Quant al personal de gestió sanitària que s'adscriga a les direccions territorials, exerciran les mateixes competències atribuïdes als directors de salut pública en l'article 4.  
3.2. Respecte al personal destinat en les direccions territorials, que no té la consideració de personal sanitari per a la gestió  
a) El control horari i de l'assistència.  
b) La concessió de permisos i llicències reglamentàries, i els d'assistència a cursos, seminaris, jornades, etc., que es facen a la localitat.  
c) La deducció retributiva per incompliment de jornada, i les reduccions de jornada, sense modificació de les retribucions.  
d) La imposició de sancions disciplinàries per falta lleu.  
e) L'extensió de diligències de presa de possessió i cessament.  
f) Les certificacions en matèria de personal.  
Article 4. Els directors de salut pública  
Respecte al personal destinat als centres, exerciran les competències següents:  
4.1. Per delegació del conseller  
a) El nomenament de funcionaris interins i de substitució per vacances, permisos i la resta d'absències de caràcter temporal.  
b) La contractació de personal temporal en llocs classificats de naturalesa laboral.  
4.2. Per delegació del sotssecretari  
a) L'extensió de diligències de preses de possessió i cessament.  
b) La resolució de jubilació i la declaració de les situacions administratives d'excedència voluntària i d'excedència per atenció de fills i familiars.  
c) El reconeixement de triennis; i el de servicis previs, excepte els prestats fora de les institucions sanitàries, i el nou còmput i valoració de triennis.  
d) Les certificacions en matèria de personal.  
e) El control horari i de l'assistència.   
f) La concessió de permisos i llicències reglamentàries, i els d'assistència a cursos, seminaris, jornades, etc.   
g) La deducció retributiva per incompliment de jornada, i les reduccions de jornada.  
h) La imposició de sancions per falta lleu.  
Article 5  
En les resolucions i actes que s'adopten per raó del que disposa esta orde es farà constar expressament que es dicten fent ús de facultats delegades, i es consideraran a tots els efectes dictades per l'òrgan delegatori.  
Les delegacions de competències aprovades per mitjà d'esta orde s'entenen sense perjuí de les facultats de l'òrgan delegatori per a advocar el coneixement i resolució de tots els assumptes que estime oportuns, i podrà revocar la delegació en qualsevol moment, segons que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú i 68.5 de la Llei 5/1983, de 30 de desembre, de Govern Valencià.  
DISPOSICIONS ADDICIONALS  
Primera  
En cas de vacant, absència o malaltia dels òrgans en què s'efectuen les delegacions, les suplències seran exercides de la manera següent:  
a) Servicis centrals  
La suplència del director general de Recursos Humans serà exercida pel sotssecretari, i viceversa.  
b) Direccions territorials  
La suplència dels directors territorials serà exercida pels secretaris territorials.  
c) directors dels centres de Salut Pública  
La suplència serà exercida pel coordinador de Salut Pública o, si no n'hi ha, pel coordinador veterinari, per orde d'antiguitat.  
Segona  
Es faculta el director de Recursos Humans perquè dicte les instruccions necessàries per a l'aplicació d'esta orde.  
DISPOSICIÓ DEROGATÒRIA  
Queda sense efecte l'Orde de 27.02.2006, de la Conselleria de Sanitat, per la qual es deleguen atribucions en matèria de personal en determinats òrgans de la conselleria (DOGV de 10.03.2006).  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat.  
València, 31 de maig de 2006.  
El conseller de Sanitat,  
RAFAEL BLASCO CASTANY